Lav et referat af nedenstående tekst:

Tekst:
Efter en usædvanlig flot sankthansaften viser den danske midsommer sig nu med varmt og solrigt sommervejr. Onsdag bliver starten på en række sommerdage med temperaturer over 25 grader, og allerede inden weekenden vil Danmark have fået en landsdækkende varmebølge. Med rolige vindforhold, solrigt vejr og varm sommerluft over Danmark kan vi se frem til en onsdag, hvor temperaturerne når op mellem 23 og 26 grader. Lokalt kan termometret i både hovedstadsområdet og i Midtjylland ud på eftermiddagstimerne runde 27 grader. Langs kysterne, hvor en svag søbrise vil blæse ind fra havet, bliver det lidt køligere med temperaturer på 20 til 22 grader. Med udsigt til sol fra morgen til aften kan onsdagen med næsten 17 solskinstimer meget vel blive årets mest solrige dag. Det bliver også årets ottende sommerdag, hvor temperaturen et eller andet sted i landet kommer over 25 grader. Pas på i solen Har man muligheden for at nyde sommervejret, skal man finde solcremen frem, og som et af solrådene lyder: søge skygge midt på dagen. UV-indekset er her i den danske midsommer fortsat højt og ventes onsdag at nå over seks. Allerede ved et UV-indeks på tre anbefales det at beskytte sig mod solens skadelige UV-stråler. Sommervejret fortsætter med varmebølge Med temperaturer over 25 grader i store dele af landet flere dage i træk, er der i de kommende dage udsigt til, at vi kan få en landsdækkende varmebølge. Frem til og med lørdag vil sommervarmen ligge over Danmark med temperaturer mellem 25 og 28 grader - og lokalt kan det blive lidt varmere. Der er tale om en varmebølge, når gennemsnittet af dagens højeste temperaturer i tre sammenhængende dage er over 25 grader. Sker det i mere end halvdelen af landet, er der tale om landsdækkende varmebølge. For at få hedebølge skal gennemsnittet af dagens højeste temperaturer i tre sammenhængende dage komme over 28 grader. Det kan helt lokalt komme til at ske først på weekenden.

Referat:
Sommeren er for alvor vendt tilbage, og onsdag kan vi få årets mest solrige dag.